Ministerstva vnútra Slovenskej republiky

odbor prevencie kriminality MV SR, Drieňová 22, 812 03 Bratislava

Č. p. : OPK2-2024/000721-1

VÝZVA NA PREDLOŽENIE NEZÁVäZNEJ CENOVEJ PONUKY

ZA ÚČELOM STANOVENIA PREDPOKLADANEJ HODNOTY ZÁKAZKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – odbor prevencie kriminality MV SR

Adresa: Drieňová 22, 812 03 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Kamila Džurňáková

Telefón: +421 2 4859 2207

E-mail: kamila.dzurnakova@minv.sk

URL zverejnenej zákazky:

###

### II. Opis

Názov zákazky:

Zabezpečenie občerstvenia, stravovania a priestorov pre účely medzinárodného stretnutia v rámci projektu ASIT

Druh zákazky: Služba

Spoločný slovník obstarávania (CPV):

55300000-3 Reštauračné služby a podávanie jedál; 55120000-7 Služby na organizovanie stretnutí a konferencií v hoteloch

 Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky, odbor prevencie kriminality MV SR, Drieňová 22, 812 03 Bratislava

Termín splnenia zákazky:

11. júna 2024 v čase od 08:00 hod. do 17:00 hod.

Opis predmetu zákazky/špecifikácia požiadavky:

Zabezpečenie občerstvenia, stravovania a priestorov pre účely medzinárodného stretnutia v Bratislave dňa 11.júna 2024 v rámci projektu ASIT:

* prenájom zasadačky, sály alebo iného vhodného priestoru na medzinárodné stretnutie s kapacitou do 40 osôb v čase od 8:00 hod. do 17:00 hod.
* vybavenie zasadačky, sály alebo iného vhodného priestoru premietacou technikou vhodnou na hybridný formát konferencie – video in/out, zvukový a obrazový prenos a zapojenie účastníkov online, wifi pre účastníkov; vybavenie miestnosti vhodné na panelovú diskusiu– flipchart, mikrofóny (min. 2ks)
* stravovanie – zabezpečenie obeda – teplý bufet pre 40 osôb dňa 11.06.2024 v čase od 12:00 do 13:30 hod.:
	+ polievka (min. 1 druh) – 0,25 l/osoba – pre 40 osôb;
	+ hlavné jedlá – 200 g mäso v surovom stave (kuracie/morčacie/hovädzie) + 150 g príloha/osoba (ryža/opekané zemiaky), 100 g zeleninový šalát/osoba (z čerstvej sezónnej zeleniny) – pre 40 osôb;
	+ teplé jedlá vegetariánske – 350 g/osoba – pre 40 osôb (príp. podľa záujmu)
	+ nápoje: citrónová voda v džbáne 0,2 l/osoba – pre 40 osôb.
* 2x občerstvenie počas dvojdielnej panelovej diskusie (coffee break doobeda, aj poobede):
	+ káva (gramáž mletej kávy 8 -11 g pre 40 osôb, 1ks smotany do kávy (balenie po 10g) ku každej káve, 2ks hygienický balený cukor ku každej káve);
	+ čaj na výber ovocné, čierne a bylinkové porciované čaje gramáž 1,75 – 2 g pre 40 osôb;
	+ minerálna voda jemne perlivá 0,5l - pre 40 osôb
	+ citrónovo-mätová voda (5dcl) – pre 40 osôb;
	+ Coca-cola – 20 ks;
	+ Oškvarkový pagáč – 30 ks;
	+ Jablková štrúdľa, tvarohová štrúdľa, maková štrúdľa – po 10 ks;
	+ bruschetta so šunkou – 30 ks;
	+ bruschetta so syrom – 30 ks.
	+ sezóne ovocie pre 40 osôb.

### III. predpokladaná hodnota zákazky:

### Predpokladaná hodnota predmetu zákazky bude stanovená na základe predložených cenových ponúk

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“)

Použije sa elektronická aukcia: Nie

Lehota na predkladanie ponúk:

Dátum: ASAP – 03.05.2024

Čas: 12:00

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

### V. Podmienky účasti

* Podmienkou účasti na verejnom obstarávaní je, že  účastník verejného obstarávania musí vykonávať činnosť, ktorá je predmetom verejného obstarávania, minimálne 5 rokov.
* Svoju prax preukazuje dokladom o oprávnení Poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na poskytnutie požadovaného predmetu zákazky.

### VI. Kritériá vyhodnotenia ponúk

Najnižšia cena - Celková cena za predmet zákazky. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka/zmluva na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Postup hodnotenia ponúk: Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

 Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Bratislave, dňa

 Mgr. Kamila Džurňáková

 odbor prevencie kriminality

 Ministerstva vnútra SR